Γκντοφ

Το Γκντοφ () είναι πόλη της ευρωπαϊκής Ρωσίας, στο όμπλαστ του Πσκοφ. Είναι το διοικητικό κέντρο της επαρχίας Γκντόφκσι. Χτισμένο στον ποταμό Γκντόφκα, μόλις δύο χιλιόμετρα πριν από τις εκβολές του στη λίμνη Πέιπους. Σύμφωνα με την απογραφή του 2021 είχε πληθυσμό 3465 κατοίκων, ενώ στην προηγούμενη απογραφή του 2010 είχε 4379 κατοίκους.

Ιστορία
Το Γκντοφ αναφέρεται για πρώτη φορά στις αρχές του 14ου αιώνα, ως οχυρό που φρουρούσε την πόλη του Πσκοφ. Μεταξύ 1431 και 1434 οι κάτοικοι του Πσκοφ έχτισαν εκεί φρούριο (κρεμλίνο), τα ερείπια του οποίου είναι ακόμη ορατά. Δέχθηκε πολλές επιθέσεις τόσο από τους Σουηδούς όσο και από την Πολωνική-Λιθουανική Κοινοπολιτεία, για παράδειγμα κατά τη διάρκεια του Ρωσο-Σουηδικού Πολέμου (1590-1595) και του Πολέμου της Ίνγκριας. Οι Σουηδοί κατέλαβαν το Γκντοφ το 1614, όμως επιστράφηκε στη Ρωσία το 1617 σύμφωνα με τη Συνθήκη του Στόλμποβο.

Το 1708, στο πλαίσιο των διοικητικών μεταρρυθμίσεων του Μεγάλου Πέτρου, το Γκντοφ υπήχθη στο Κυβερνείο της Αγίας Πετρούπολης.Указ об учреждении губерний и о росписании к ним городов  Το 1780 δόθηκε στο Γκντοφ το καθεστώς της πόλης και στις 28 Μαΐου του επόμενου έτους απέκτησε τον θυρεό του.

Στα 1874-1912 εκδίδονταν στο Γκτοφ γραμματόσημα για χρήση στην τοπική ταχυδρομική υπηρεσία. Το πρώτο γραμματόσημο, με ονομαστική αξία καπικιών, παρουσιάστηκε στις 16 Απριλίου του 1874. Γραμματόσημα σταμάτησαν να τυπώνονται εξαιτίας του ξεσπάσματος του Α΄ Παγκοσμίου Πολέμου. Το 1919 έλαβαν χώρα στην περιοχή σημαντικά γεγονότα σχετιζόμενα με τον Ρωσικό Εμφύλιο και του πολέμου της ανεξαρτησίας της Εσθονίας. Αρχικά οι περιοχές στα ανατολικά της λίμνης Πέιπους ήταν υπό τον έλεγχο της επαναστατικής κυβέρνησης. Στις 15 Μαΐου 1919 οι δυνάμεις των Λευκών του Γιουντένιτς κατέλαβαν το Γκντοφ και την ευρύτερη περιοχή, για να την ανακαταλάβει εν τέλει ο Κόκκινος Στρατός το Νοέμβριο του ίδιου έτους.

Την 1η Αυγούστου 1927 καταργήθηκαν τα κυβερνεία και τα ουγιέστ και στη θέση τους ιδρύθηκε η Επαρχία Γκντόφσκι που υπάγονταν στο Όμπλαστ του Λένινγκραντ και είχε για έδρα της την πόλη του Γκντοφ.Administrative-Territorial Structure of Pskov Oblast, pp. 11–13 Στις 23 Ιουλίου 1930 καταργήθηκαν και τα οκρούγκ και οι επαρχίες υπήχθησαν απευθείας στα όμπλαστ. Από το Μάρτιο του 1935 μέχρι τον Σεπτέμβριο του 1940 η επαρχία Γκντόφσκι υπάγονταν στο επανιδρυθέν οκρούγκ του Πσκοφ.

Ήδη από τα πρώτα στάδια της γερμανικής εισβολής στη Σοβιετική Ένωση το Γκντοφ  βρέθηκε υπό γερμανική κατοχή. Τα ναζιστικά στρατεύματα εισήλθαν στην πόλη στις 19 Ιουλίου 1941 και παρέμειναν εκεί μέχρι την απελευθέρωσή της στις 4 Φεβρουαρίου 1944. Κατά τη διάρκεια της κατοχής και του Β΄ Παγκσομίου Πολέμου έχασαν την ζωή τους τα δύο τρίτα των κατοίκων της, ενώ τεράστιες ήταν επίσης οι υλικές καταστροφές που υπέστη. Μάλιστα η καταστροφές κτηρίων και υποδομών συνέβησαν κατά κύριο λόγο πριν από την υποχώρηση των ναζιστικών στρατευμάτων από την περιοχή. Τμήμα των Waffen-SS που είχε συγκροτηθεί στο Τάρτου έκαψε τα ξύλινα κτίρια και ανατίναξε με εκρηκτικά όσα ήταν χτισμένα με πέτρα. Ανάμεσα στα οικοδομήματα σημαντικής αρχιτεκτονικής αξίας που χάθηκαν ήταν και δύο εκκλησίες του 15ου και 16ου αιώνα που είχαν διατηρηθεί έπειτα από την αντιθρησκευτική εκστρατεία των Μπολσεβίκων.

Στις 23 Αυγούστου 1944 η επαρχία Γκντόφσκι υπήχθη στο νεοσύστατο Όμπλαστ του Πσκοφ. Ανοικοδομήθηκε την δεκαετία του 1950 και του 1960 και συνέχισε να επεκτείνεται μέχρι την ανατροπή της ΕΣΣΔ και την οικονομική και δημογραφική κατάρρευση που ακολούθησε.

Διοικητικό καθεστώς
Το Γκντοφ είναι το διοικητικό κέντρο της επαρχίας Γκντόφσκι,, στην οποία και υπάγεται άμεσα..Law #833-oz stipulates that the borders of the administrative districts are identical to the borders of the municipal districts. The Law #420-oz, which describes the borders and the composition of the municipal districts, lists the town of Gdov as a part of Gdovsky District. Ως δημοτικό διαμέρισμα, η πόλη του Γκντοφ καθώς και εξήντα δύο αγροτικές κοινότητες, ενσωματώνεται στη δημοτική ενότητα Γκντόφσκι ως αστικός οικισμός.Law #420-oz

Οικονομία
Οι σημαντικότεροι κλάδοι της τοπικής οικονομίας είναι αυτοί της βιομηχανίας τροφίμων και της υλοτομίας.

Μεταφορές
Πριν από τον Α΄ Παγκόσμιο είχε κατασκευαστεί σιδηροδρομική γραμμή που συνέδεε τη Νάρβα με το Πσκοφ και διέρχονταν από το Γκντοφ. Αργότερα κατασκευάστηκε και άλλη γραμμή που συνέδεε το Γκντοφ με το Σλάντσι και χρησιμοποιούνταν για τη μεταφορά επιβατών και εμπορευμάτων στο Λένινγκραντ. Η σιδηροδρομική γραμμή μεταξύ Πσκοφ και Γκντοφ καταστράφηκε, καθιστώντας έτσι το Γκντοφ τον τερματικό της σταθμό. Επιβατική αμαξοστοιχία πραγματοποιούσε το δρομολόγιο μεταξύ του Γκντοφ και της Αγίας Πετρούπολης σε καθημερινή βάση, όμως το τμήμα της διαδρομής από το Γκντοφ ως το Σλάντσι σταμάτησε να εξυπηρετείται στα μέσα της δεκαετίας του 2010 διότι ήταν ασύμφορο οικονομικά. Εν τέλει η σιδηροδρομική γραμμή ανάμεσα στις δύο προαναφερθείσες πόλεις εγκαταλείφθηκε και σε μεγάλο βαθμό καταστράφηκε.

Υπάρχουν επίσης λεωφορειακές γραμμές που συνδέουν το Γκντοφ και τα γειτονικά χωριά με το Πσκοφ, το Σλάντσι και την Αγία Πετρούπολη. Στις εκβολές του ποταμού Γκντόφκα υπάρχει επίσης λιμανάκι για σκάφη αναψυχής και αλιευτικά. Δεν υπάρχει όμως τελωνείο ή γραφείο της συνοριοφυλακής και έτσι δεν είναι δυνατός ο πλους στην Εσθονία μέσω αυτού.

Από τη δεκαετία του 1950 μέχρι και τη δεκαετία του 1980 λειτουργούσε στην πόλη μικρό αεροδρόμιο, με τροχόδρομο που δεν ήταν ασφαλτοστρωμένος. Χρησιμοποιούνταν για την αεροπορική σύνδεση του Γκντοφ με τις γειτονικές πόλεις Σλάντσι, Πσκοφ και Τάρτου. Οι πτήσεις πραγματοποιούνταν με επιβατηγά ελικοφόρα διπλάνα An-2.

Περιορισμοί στην πρόσβαση
Το Γκντοφ βρίσκεται στη ζώνη ασφαλείας των συνόρων της Ρωσικής Ομοσπονδίας, η οποία αποσκοπεί στην προστασία των συνόρων της Ρωσίας από ανεπιθύμητες δραστηριότητες. Οι επισκέψεις στη ζώνη ή η διέλευση από αυτήν υπόκεινται στους κανονισμούς που έχει θεσπίσει η Ομοσπονδιακή Υπηρεσία Ασφαλείας της Ρωσικής Ομοσπονδίας και καθορίζουν τις περιπτώσεις στις οποίες απαιτούνται άδειες ή στις οποίες αρκεί η κατοχή διαβατηρίου. Οι άδειες μπορούν να ληφθούν ηλεκτρονικά μέσω ηλεκτρονικού ταχυδρομείου τέσσερις εβδομάδες πριν από το προγραμματισμένο ταξίδι.

Πολιτισμός
Στην πόλη υπάρχουν δύο μνημεία πολιτιστικής κληρονομιάς ομοσπονδιακής σημασίας καθώς και δώδεκα σημεία που πολιτιστικής και ιστορικής κληρονομιάς τοπικής σημασίας. Σημαντικότερο είναι το κρεμλίνο της πόλης, ένα μεσαιωνικό φρούριο που χτίστηκε τον 14ο αιώνα. Μονάχα ορισμένα τμήματα των αρχικών τειχών του διασώζονται. Ο καθεδρικός ναός του Αγίου Δημητρίου Σολούνσκι καταστράφηκε το 1944 και ανακατασκευάστηκε το 1993.

Το μοναδικό κρατικό μουσείο στην περιοχή είναι το Μουσείο Περιφερειακής Ιστορίας του Γκντοφ. Ιδρύθηκε το 1919, καταστράφηκε κατά τη διάρκεια της γερμανικής κατοχής και ξαναχτίστηκε μετά τον Β' Παγκόσμιο Πόλεμο. Φιλοξενεί συλλογές ιστορικού και τοπικού ενδιαφέροντος.

Παραπομπές

Πηγές

Архивный отдел Псковского облисполкома. Государственный архив Псковской области. "Административно-территориальное деление Псковской области (1917–1988 гг.). Справочник". (Administrative-Territorial Structure of Pskov Oblast (1917–1988). Reference.) Книга I. Лениздат, 1988

Εξωτερικοί σύνδεσμοι


Κατηγορία:Πόλεις του Όμπλαστ του Πσκοφ